
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 886 

15 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Ομάδας Εργασίας για την παρακολούθη¬ 
ση των προγραμμάτων «Διαμόρφωση Αυλών Σχο¬ 
λικών Κτιρίων» και «Κατασκευή ποδηλατοδρόμων 

σε ΟΤΑτης χώρας». 1 

Χορήγηση εκλογικού επιδόματος στο αστυνομικό, πυ¬ 
ροσβεστικό, πολιτικό προσωπικό, στους Συνορια¬ 
κούς Φύλακες και στους Ειδικούς Φρουρούς του 
Υπουργείου Δημόσιας Τάξης, για την έκτακτη απα¬ 
σχόλησή τους σε εκλογικής φύσεως εργασίες κα¬ 
τά την εκλογική περίοδο για την ανάδειξη αντιπρο¬ 
σώπων στο Ευρωπαϊκό Κοινοβούλιο την 13.6.2004. 2 
Καθορισμός αποζημίωσης του προέδρου και των με¬ 
λών της μη μόνιμης Επιτροπής Παρακολούθησης 
και Παραλαβής του έργου "Ανάπτυξη ολοκληρωμέ¬ 
νου επικοινωνιακού προγράμματος στα πλαίσια 
του Προγράμματος Ασφάλειας των ολυμπιακών 

Αγώνων 2004, για το εσωτερικό της Χώρας". 3 

Τροποποίηση Κανονισμών της Ανώνυμης Εταιρίας με 
την επωνυμία "Οργανωτική Επιτροπή Ολυμπιακών 
Αγώνων-Αθήνα 2004 Α.Ε.": α) Για την ανάθεση, πα¬ 
ρακολούθηση και παραλαβή μελετών και υπηρε¬ 
σιών και για τη σύναψη και εκτέλεση των σχετικών 
συμβάσεων και β) Για την προμήθεια, παράδοση 
και παραλαβή αγαθών, υλικών και προϊόντων και 
για τη σύναψη και εκτέλεση των σχετικών συμβά¬ 
σεων. 4 

Μεταφορά και κατάταξη σε συνιστώμενες προσωπο¬ 
παγείς θέσεις στην Ελληνική Ολυμπιακή Επιτροπή 
του πλεονάζοντος προσωπικού της Ελληνικής 
Ιστιοπλοϊκής Ομοσπονδίας. 5 


ΑΠΟΦΑΣΕΙ Σ 

Αριθ. 29844 (1) 

Συγκρότηση Ομάδας Εργασίας για την παρακολούθηση 
των προγραμμάτων «Διαμόρφωση Αυλών Σχολικών 
Κτιρίων» και «Κατασκευή ποδηλατοδρόμων σε ΟΤΑ 
της χώρας». 

Ο ΥΠΟΥΡΓΟΣ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Το Πρόγραμμα Δημοσίων Επενδύσεων 2004 και ειδι- 
κότερατην ΣΑΕ 055, στην οποία έχουν ενταχθεί μεταξύ των 
άλλων και τα κατωτέρω έργα με τίτλο: 

α) Επισκευή και συντήρηση σχολικών κτιρίων - Διαμόρ¬ 
φωση αύλειων χώρων. 

β) Κατασκευή ποδηλατοδρόμων σε ΟΤΑτης χώρας. 

2. Τις διατάξεις της παρ. 18 του άρθρου 18 του Ν.2503/ 
30.5.1997 (ΦΕΚ107 Α'), σύμφωνα με τις οποίες δύναται να 
συσταθεί μεταξύ άλλων και ομάδα εργασίας και να ορίζε¬ 
ται ο τρόπος, η διαδικασία σχεδιασμού, συντονισμού, δι¬ 
οίκησης, διαχείρισης, παρακολούθησης, ελέγχου και 
αξιολόγησης των εκτελούμενων κάθε φορά προγραμμά¬ 
των και έργων. 

3. Την ανάγκη συγκρότησης ομάδας εργασίας για την 
παρακολούθηση της πορείας υλοποίησης τους. 

4. Την με αριθμ. πρωτ. ΔΙΔΚ/Φ1/2/6139/24.3.2004 (ΦΕΚ 
527 Β') απόφαση περί ανάθεσης αρμοδιοτήτων στους 
Υφυπουργούς Εσωτερικών, Δημόσιας Διοίκησης καιΑπο- 
κέντρωσης, αποφασίζουμε: 

1. Συγκροτούμε Ομάδα Εργασίας για την παρακολού¬ 
θηση των προγραμμάτων «Διαμόρφωση αυλών σχολικών 
κτιρίων» και «Κατασκευή ποδηλατοδρόμων σε ΟΤΑ της 
Χώρας», αποτελούμενη από τους: 

• Γρηγόριο Φρέσκο, Προϊστάμενο του Τμήματος Ανα¬ 
πτυξιακών Προγραμμάτων με βαθμό Α'του κλάδου ΠΕ. 

• Βασιλική Γιαβή, Προϊσταμένητου Τμήματος Οργάνω¬ 
σης και Λειτουργίας ΟΤΑ με βαθμό Α'του κλάδου ΠΕ. 

• Άννα Παπακυριακού, Προϊστάμενη του Τμήματος Γε¬ 
νικών Υποθέσεων της Δ/νσης Τεχνικών Υπηρεσιών με 
βαθμό Α'του κλάδου ΠΕ. 

• Γεώργιο Ξερούλη, Πολιτικό Μηχανικό της Δ/νσης Τε¬ 
χνικών Υπηρεσιών με βαθμό Α'του κλάδου ΠΕ. 

• Μύρωνα Χιλετζάκη, Ειδικό Σύμβουλο του Υφυπουρ¬ 
γού ΕΣ. Δ. Δ. Α. 

• Φώτιο Κουτσιανά, υπάλληλο του Τμήματος Αναπτυ¬ 
ξιακών Προγραμμάτων του κλάδου ΠΕ. 

• Τσότση Δανάη, υπάλληλο του Τμήματος Αναπτυξια¬ 
κών Προγραμμάτων του κλάδου ΠΕ. 

2. Έργο της Ομάδας Εργασίας είναι η αξιολόγηση των 
προκαταρκτικών μελετών από τους ΟΤΑ προκειμένου να 
χρηματοδοτηθούν και αφορούν τα πιλοτικά προγράμμα¬ 
τα που υλοποιούνται από το ΥΠΕΣΔΔΑγια: α) διαμόρφω¬ 
ση των αύλειων χώρων των σχολικών κτιρίων και β) κατα¬ 
σκευή ποδηλατοδρόμων. Επίσης, έργο της Ομάδας Ερ¬ 
γασίας είναι η παρακολούθηση της πορείας υλοποίησης 
των έργων αυτών καθώς και η εξέταση των δικαιολογητι- 
κών που αποστέλλονται από τους ΟΤΑ για την αποπλη¬ 
ρωμή τους. 

Η Ομάδα Εργασίας θα εργάζεται εκτός ωραρίου εργα¬ 
σίας των υπηρεσιών και θα πρέπει να ολοκληρώσει το 
προαναφερόμενο έργο της μέχρι 31 Δεκεμβρίου 2004 με 
δυνατότητα παράτασης για το επόμενο έτος αναλόγως 
με την ολοκλήρωση των προαναφερόμενων πιλοτικών 
προγραμμάτων. 

3. Συντονιστής της Ομάδας αυτής ορίζεται ο Γρηγόριος 
Φρέσκος Προϊστάμενος του Τμήματος Αναπτυξιακών 
Προγραμμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2004 

Ο ΥΠΟΥΡΓΟΣ 

ΠΡ. ΠΑΥΛΟΠΟΥΛΟΣ 
-♦- 

Αριθ. 2/28075/0022 (2) 

Χορήγηση εκλογικού επιδόματος στο αστυνομικό, πυρο¬ 
σβεστικό, πολιτικό προσωπικό, στους Συνοριακούς 
Φύλακες και στους Ειδικούς Φρουρούς του Υπουργεί¬ 
ου Δημόσιας Τάξης, για την έκτακτη απασχόλησή 
τους σε εκλογικής φύσεως εργασίες κατά την εκλογι¬ 
κή περίοδο για την ανάδειξη αντιπροσώπων στο Ευ¬ 
ρωπαϊκό Κοινοβούλιο την 13.6.2004. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
-ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του Ν. 1481/1984 (Α'-152) "Οργανισμός 
του Υπουργείου Δημόσιας Τάξης”. 

2. Τις διατάξεις της παρ. 3 του άρθρου 20 του Ν. 
2386/1996 (Α'-43) "Ρυθμίσεις θεμάτων Εθνικών κληροδο¬ 
τημάτων, δημοσίων και ανταλλαξίμων κτημάτων και άλ¬ 
λες διατάξεις 

3. Τις διατάξεις των άρθρων 4,5 και 6 του Ν. 2622/1998 
[Α'-138] "Υπηρεσίες Συνοριακής Φύλαξης - Δήλωση περι¬ 
ουσιακής κατάστασης αστυνομικών και άλλες διατάξεις”. 

4. Τιςδιατάξειςτου άρθρου 9του Ν. 2734/1999 [Α'-161] 
Έκδιδόμενα με αμοιβή πρόσωπα Πρόσληψη φρουρών 
Υπουργείου Δημόσιας Τάξης και άλλες διατάξεις". 


5. Τις διατάξειςτου άρθρου 22του Ν. 2800/2000 [Α'-41] 
"Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις”. 

6. Τις διατάξειςτου άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα (Α'-137) το οποίο προ¬ 
στέθηκε με το άρθρο 27 του Ν. 2081/1992 (Α'-154) και 
αντικαταστάθηκε με το άρθρο 1 του Ν. 2469/1997. 

7. Τις διατάξειςτου Ν. 2362/1995 "Περί Δημοσίου Λογι¬ 
στικού, Ελέγχου των δαπανώντου κράτους και άλλες δια¬ 
τάξεις”. 

8. Την υπ’ αριθμ. 2/29503/Α-0024 από 10.6.2003 κοινή 
απόφαση Υπουργών Οικονομίας και Οικονομικών και 
Δημ. Τάξης, με την οποία καθορίζεται το ποσοστό των δα¬ 
πανών που πληρώνονται σε βάρος της Πάγιας Προκατα¬ 
βολής της Ελληνικής Αστυνομίας. 

9. Την υπ’ αριθμ. 2/10538 από 11.3.2003 κοινή απόφαση 
Υπουργών Οικονομίας και Οικονομικών και Δημόσιας Τά¬ 
ξης, με την οποία καθορίζεται το ποσοστό των δαπανών 
που πληρώνονται σε βάρος της Πάγιας Προκαταβολής 
του Πυροσβεστικού Σώματος. 

10. Τις διατάξεις της 14650/Δ10Ε85 από 17.3.2004 από¬ 
φασης Πρωθυπουργού και του Υπουργού Οικονομίας και 
Οικονομικών "Καθορισμός αρμοδιοτήτων των Υφυπουρ¬ 
γών Οικονομίας και Οικονομικών” (Β'-519). 

11. Τις διατάξεις της 7004/3/39 από 15.3.2004 απόφα¬ 
σης Πρωθυπουργού και Υπουργού Δημόσιας Τάξης 
"Ανάθεση αρμοδιοτήτων στον Υφυπουργό Δημόσιας Τά¬ 
ξης Χρήστο ΜΑΡΚΟΓΙΑΝΝΑΚΗ” (Β'-518). 

12. Το γεγονός ότι, το αστυνομικό, πυροσβεστικό και 
πολιτικό προσωπικό, καθώς και οι Συνοριακοί Φύλακες 
και οι Ειδικοί Φρουροί του Υπουργείου Δημοσίας Τάξεως 
θα απασχοληθούν εκτάκτως και πέραν των κυρίων καθη¬ 
κόντων τους σε εκλογικής φύσεως εργασίες κατά την 
εκλογική περίοδο για την ανάδειξη αντιπροσώπων στο 
Ευρωπαϊκό Κοινοβούλιο την 13.6.2004. 

13. Το γεγονός ότι, από τις διατάξεις της παρούσας 
απόφασης, προκαλείται δαπάνη μόνο για το τρέχον 
έτος, σε βάρος του Κρατικού Προϋπολογισμού, ύψους 
47.919.750,00 € περίπου , η οποία θα καλυφθεί από τις 
πιστώσεις που θα μεταφερθούν στους εκτελούμενους 
Π/Υ εξόδων Ε.Φ. 43-110 "ΕΛΛΗΝΙΚΗ ΑΣΤΥΝΟΜΙΑ" (ποσό 
40.612.500,00 €) και Ε.Φ. 43-120 "ΠΥΡΟΣΒΕΣΤΙΚΟ ΣΩΜΑ" 
(ποσό 7.307.250,00 €) και στον ΚΑΕ 0518, αποφασίζουμε: 

1. Χορηγούμε στο αστυνομικό, πυροσβεστικό και πολι¬ 
τικό προσωπικό καθώς και στους Συνοριακούς Φύλακες 
και Ειδικούς Φρουρούς του Υπουργείου Δημόσιας Τάξης, 
εκλογικό επίδομα 750,00 € κατ' άτομο για την έκτακτη και 
πέραν των κυρίων καθηκόντων απασχόλησή τους κατά 
την εκλογική περίοδο για την ανάδειξη αντιπροσώπων 
στο Ευρωπαϊκό Κοινοβούλιο την 13.6.2004. 

2. Δικαιούχοι της αποζημίωσης είναι: 

α. Οι εν ενεργεία Αξιωματικοί, Ανθυπαστυνόμοι, Αρχι- 
φύλακες, Αστυφύλακες και οι Δόκιμοι Υπαστυνόμοι, Αρ- 
χιφύλακες, Αστυφύλακες και οι προς αυτούς αντίστοιχοι 
του Πυροσβεστικού Σώματος. 

β. Το πολιτικό προσωπικό του Υ.Δ.Τ., [Κλάδων ΠΕ, ΤΕ, 
ΔΕ ΚΑΙ ΥΕ καθώς και το προσωπικό αυτού με σχέση ερ¬ 
γασίας ιδιωτικού δικαίου αορίστου και ορισμένου χρόνου 
όλων των κατηγοριών και ειδικοτήτων]. 

γ. Οι Συνοριακοί Φύλακες. 

δ. Οι Ειδικοί Φρουροί. 

3. Η δαπάνη του επιδόματος θα βαρύνει τις πιστώσεις 
που έχουν εγγράφει στον ΚΑΕ 0518 των εκτελούμενων 
Π/Υ εξόδων των Ε.Φ. 43-110 "ΕΛΛΗΝΙΚΗ ΑΣΤΥΝΟΜΙΑ" 
και 43-120 "ΠΥΡΟΣΒΕΣΤΙΚΟ ΣΩΜΑ" και δενυπόκειται σε 
κρατήσεις. 

4. Η δαπάνη της προηγούμενης παραγράφου όσον 
αφορά στο αστυνομικό και πολιτικό προσωπικό, τους Συ¬ 
νοριακούς Φύλακες και Ειδικούς Φρουρούς θα πληρωθεί 
σε βάρος της Πάγιας Προκαταβολής της Ελληνικής 
Αστυνομίας και σε βάρος της Πάγιας Προκαταβολής του 
Πυροσβεστικού Σώματος, όσον αφορά το πυροσβεστικό 
προσωπικό και το Πολιτικό Προσωπικό αυτού. 

5. Η παρούσα δεν έχει εφαρμογή για τους τελούντες σε 
κατάσταση πολεμικής ή μόνιμης διαθεσιμότητας ή σε άλ¬ 
λη κατάσταση, ένεκα της οποίας δεν εξετέλεσαν υπηρε¬ 
σία. 

6. Για όσους θα υπάρξει κώλυμα κατά την εκλογική πε¬ 
ρίοδο, για οποιοδήποτε λόγο, το επίδομα θα περικόπτεται 
ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2004 

ο ΥΦΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΠΕΤΡΟΣ ΔΟΥΚΑΣ ΧΡΗΣΤΟΣ ΜΑΡΚΟΓΙΑΝΝΑΚΗΣ 

-♦- 

Αριθ. 2/20307/0022 (3) 

Καθορισμός αποζημίωσης του προέδρου και των μελών 
της μη μόνιμης Επιτροπής Παρακολούθησης και Πα¬ 
ραλαβής του έργου Ανάπτυξη ολοκληρωμένου επι- 
κοινωνιακού προγράμματος στα πλαίσια του Προ¬ 
γράμματος Ασφάλειας των ολυμπιακών Αγώνων 
2004, για το εσωτερικό της Χώρας". 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 6παρ.3του Ν.2286/1995. 

β. Του άρθρου 40 του Ν. 849/1978 (Α'-232), όπως αυτό 
συμπληρώθηκε με το άρθρο 8 του Ν. 2129/1993 
(Α'-57). 

γ. Του Ν.1481/1984 (Α' - 152) "Οργανισμός Υπουργεί¬ 
ου Δημόσιας Τάξης". 

δ. Του άρθρου 29Ατου Ν. 1558/1985 (Α'-137) "Κυβέρ¬ 
νηση και Κυβερνητικά Όργανα", το οποίο προστέθηκε 
με το άρθρο 27 του Ν.2081/1992 (Α'-154) και τροποποι¬ 
ήθηκε με το άρθρο 1 παρ. 2 εδ. α' του Ν.2469/1997 
(Α'-38). 

ε. Του άρθρου 22 παρ. 3του Ν.2362/1995 (Α'-247) "πε¬ 
ρί Δημοσίου Λογιστικού Ελέγχου των Δαπανώντου Κρά¬ 
τους και άλλες διατάξεις". 

στ. Του Π.Δ. 370/1995 (Α'-199) "Προσαρμογή της Ελ¬ 
ληνικής Νομοθεσίας περί Προμηθειών του Δημοσίου 
προς το Κοινοτικό Δίκαιο", όπως τροποποιήθηκε με τις 
διατάξεις του Π.Δ. 105/2000 (Α' 100). 

ζ. Του Π.Δ. 394/1996 (Α'-266) "Κανονισμός Προμηθει¬ 
ών Δημοσίου". 

η. Του Π.Δ. 261/1997, άρθρου 5 παρ. 3 (Α' 186) "Γιατη 


διαφάνεια στη διαφημιστική προβολή του Δημοσίου και 
του ευρύτερου δημόσιου τομέα από τα έντυπα και τα 
ηλεκτρονικά μέσα ενημέρωσης". 

θ. Του άρθρου 17του Ν. 3205/2003 (Α'-297) "Μισθολο- 
γικές ρυθμίσεις λειτουργών και υπαλλήλων του Δημοσί¬ 
ου, Ν.Π.Δ.Δ. και Ο.Τ.Α., μονίμων υπαλλήλων των Ενό¬ 
πλων Δυνάμεων και αντιστοίχων της Ελληνικής Αστυνο¬ 
μίας, του Πυροσβεστικού και Λιμενικού Σώματος και 
άλλες συναφείς διατάξεις". 

ι. Του Π.Δ. 346/1998 (Α'-230) "Προσαρμογή της Ελλη¬ 
νικής Νομοθεσίας για τις δημόσιες συμβάσεις υπηρε¬ 
σιών προς τις διατάξεις της Οδηγίας 92/50ΕΟΚτου Συμ¬ 
βουλίου της 18ης Ιουλίου 1992, όπως τροποποιήθηκε με 
το Π.Δ 18/2000 (Α'15). 

ια. Των άρθρων 14 και 15του Ν. 2703/1999 ΦΕΚ(Α'-72). 

ιβ. Του Ν. 2800/2000 (Α'-41) "Αναδιάρθρωση Υπηρε¬ 
σιών Υπουργείου Δημόσιας Τάξης, σύσταση Αρχηγείου 
Ελληνικής Αστυνομίας και άλλες διατάξεις". 

ιγ.Του Π.Δ. 14/2001 (Α-12) "Οργάνωση Υπηρεσιών Ελ¬ 
ληνικής Αστυνομίας". 

2.Τιςδιατάξειςτης υπ’αριθμ. 7004/3/36 από 17.7.2003 
(Β'-999) Κοινής απόφασης του Πρωθυπουργού και 
Υπουργού Δημόσιας Τάξης "Ανάθεση αρμοδιοτήτων 
στον Υφυπουργό Δημόσιας Τάξης". 

3. Τις διατάξεις της υπ'αριθμ. 7004/3/34-δ από 
1.9.2003 (Β'-1307) απόφασης "Μεταβίβαση αρμοδιοτή¬ 
των του Υφυπουργού Δημοσίας Τάξης σε υφιστάμενα 
υπηρεσιακά όργανα." 

4. Τις διατάξεις της υπ’ αριθμ. 2/74260/0004/15.10. 
1999 (Β'-1925) κ.υ.α. με θέμα "Μεταβίβαση εξουσίας 
υπογραφής σύμφωνα με το άρθρο 7 παρ.1 του Ν. 
1943/1991 στο Γενικό Γραμματέα Δημοσιονομικής Πολι¬ 
τικής του Υπουργείου Οικονομικών και στους Γενικούς 
Γραμματείς των Υπουργείων Οικονομίας, Περιβάλλο¬ 
ντος, Χωρ/ξίας και Δημ. Έργων, Εθνικής Παιδείας και 
θρησκευμάτων, Εμπορικής Ναυτιλίας και Δημόσιας Τά¬ 
ξης"· 

5. Το υπ’ αριθμ. 2084294/10443/0004 από 28.12.1995 
έγγραφο του Υπουργείου Οικονομικών [Γ.Λ.Κ.] "Σύ¬ 
μπραξη Υπουργού Οικονομικών στην έκδοση κανονιστι¬ 
κών πράξεων". 

6. Την υπ’ αριθμ. 1/2003 διακήρυξη του Αρχηγείου Ελ¬ 
ληνικής Αστυνομίας για την ανάδειξη αναδόχου του έρ¬ 
γου "Ανάπτυξη Ολοκληρωμένου Επικοινωνιακού Προ¬ 
γράμματος Ασφάλειας των Ολυμπιακών Αγώνων του 
2004 για το εσωτερικό της Χώρας". 

7. Την αναγκαιότητα συγκρότησης μη μόνιμης Πρω¬ 
τοβάθμιας Επιτροπής Παρακολούθησης και Παραλα¬ 
βής του έργου, λόγω της ιδιαιτερότητας, σοβαρότητας 
και πολυπλοκότητάς του, καθώς και των ειδικών γνώσε¬ 
ων που απαιτούνται για την παρακολούθηση και παρα¬ 
λαβή του . 

8. Την υπ’ αριθμ. 9008/13/71 -νη από 11.9.2003 απόφα¬ 
ση του Γενικού Γραμματέα του Υπουργείου Δημόσιας 
Τάξης "Συγκρότηση μη μόνιμης Επιτροπής Παρακολού¬ 
θησης και Παραλαβής του έργου «Ανάπτυξη Επικοινω- 
νιακού Προγράμματος στα πλαίσια του Προγράμματος 
Ασφαλείας των Ολυμπιακών Αγώνων 2004, για το εσω¬ 
τερικό της χώρας», της οποίας η ισχύς αρχίζει από την 
υπογραφή της και λήγει με την οριστική παραλαβή και 
της τελευταίας παρασχεθησόμενης υπηρεσίας, την 31. 
12.2004. 

9. Το γεγονός ότι, το συσταθέν συλλογικό όργανο: 

α. Έχει στη σύνθεσή του μέλη της Πανεπιστημιακής 
Κοινότητας και αρμοδίων Υπηρεσιών που επιβάλλεται 
από ειδικούς λόγους, όπως η εξειδίκευση και η εμπειρία 
τους στο συγκεκριμένο αντικείμενο. 

β. Είναι προσωρινού χαρακτήρα, διάρκειας δεκαέξι 
(16) μηνών και η σύνθεσή του δεν είναι αμιγής, 
γ. Επείγει η ολοκλήρωση του έργου του και 
δ. Δύναται να λειτουργήσει και εκτός των χώρων του 
Αρχηγείου της Ελληνικής Αστυνομίας, καθώς και εκτός 
του κανονικού ωραρίου εργασίας των υπαλλήλων. 

10. Το γεγονός ότι, από τις διατάξεις της παρούσας 
απόφασης προκαλείται δαπάνη σε βάρος του Κρατικού 
Π/Υ εξόδων, ύψους 30.000,00 € περίπου για το τρέχον 
έτος, η οποία θα αντιμετωπιστεί από τις πιστώσεις του 
ΚΑΕ 0515 του εκτελούμενου Π/Υ εξόδων Ε.Φ. 43-690 
"Δαπάνες προετοιμασίας και διεξαγωγής Ολυμπιακών 
Αγώνων 2004", αποφασίζουμε: 

1. Καθορίζουμε αποζημίωση, κατά μήνα, του προέ¬ 
δρου, των μελών και του γραμματέα της μη μόνιμης 
Πρωτοβάθμιας Επιτροπής Παρακολούθησης και Παρα¬ 
λαβής του έργου, "Ανάπτυξη ολοκληρωμένου επικοινω- 
νιακού προγράμματος στα πλαίσια του προγράμματος 
Ασφάλειας των Ολυμπιακών Αγώνων του 2004 για το 
εσωτερικό της Χώρας", ως ακολούθως: 

α. Στον πρόεδρο, σε 500 €. 

β. Στα μέλη, σε 300 € στο καθένα. 

γ. Στο γραμματέα της Επιτροπής, σε 175 €. 

2. Τα παραπάνω ποσά μηνιαίας αποζημίωσης του προ¬ 
έδρου, των μελών και του γραμματέα της Επιτροπής, 
ισχύουν υπό τον όρο συμμετοχής τους σε τέσσερις (4) 
τουλάχιστον συνεδριάσεις το μήνα. Επί συμμετοχής 
τους σετρεις (3) συνεδριάσεις, καταβάλλονται τα % της 
παραπάνω αποζημίωσης, επί συμμετοχής τους σε δύο 
(2) συνεδριάσεις, καταβάλλεται το 14 της παραπάνω 
αποζημίωσης, επί συμμετοχής τους σε μία (1) συνεδρία¬ 
ση καταβάλλεται το % της παραπάνω αποζημίωσης και 
σε περίπτωση μη συμμετοχής τους σε συνεδρίαση, ου- 
δεμία αποζημίωση καταβάλλεται. 

3. Δεν δικαιούνται αποζημίωση τα μέλη της Επιτροπής 
που είναι υπάλληλοι ή μισθωτοί του Δημοσίου, των 
Ν.Π.Δ.Δ. και των Ο.Τ.Α., εφόσον το συλλογικό όργανο 
συνεδριάζει στο χώρο των υπηρεσιών αυτών, εντός του 
κανονικού ωραρίου εργασίας τους ή σε χρόνο που κα¬ 
λύπτεται από υπερωριακή απασχόληση. 

4. Η συμμετοχή και η παροχή των υπηρεσιών από τα 
μέλη της επιτροπής καθώς και ο εκτός του ωραρίου ερ¬ 
γασίας των Δημοσίων Υπηρεσιών χρόνος, θα βεβαιώνε¬ 
ται από τον Πρόεδρο αυτής. 

5. Η ως άνω κατά περίπτωση αποζημίωση, υπόκειται 
στους περιορισμούς των άρθρων 14 και 15 του Ν. 
2703/1999 (Α'-72). 

6. Η ισχύς της παρούσας απόφασης, αρχίζει από την 
11.9.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2004 
Ο Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομίας Δημόσιας Τάξης 

και Οικονομικών 

ΓΕΩΡΓΙΟΣ ΚΟΥΡΗΣ ΛΕΩΝΙΔΑΣ ΕΥΑΓΓΕΛΙΔΗΣ 


Αριθ. 112 (4) 

Τροποποίηση Κανονισμών της Ανώνυμης Εταιρίας με την 
επωνυμία "Οργανωτική Επιτροπή Ολυμπιακών Αγώ¬ 
νων - Αθήνα 2004 Α.Ε.": α) Για την ανάθεση, παρακο¬ 
λούθηση και παραλαβή μελετών και υπηρεσιών και για 
τη σύναψη και εκτέλεση των σχετικών συμβάσεων και 
β) Γ ια την προμήθεια, παράδοση και παραλαβή αγα¬ 
θών, υλικών και προϊόντων και για τη σύναψη και εκτέ¬ 
λεση των σχετικών συμβάσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. του άρθρου 2 παρ. 14 του Ν. 2598/1998 (ΦΕΚ Α'66), 
όπως τροποποιήθηκε με το άρθρο 24 παρ. 3α του Ν. 
2741/1999 (ΦΕΚ ΑΊ99) και στη συνέχεια με την παρ 6α 
του άρθρου 1 του Ν. 2833/2000 (ΦΕΚΑΊ50). 

β. της κοινοτικής οδηγίας 92/50/ΕΟΚ του Συμβουλίου 
της 18.6.1992, όπως τροποποιήθηκε με την κοινοτική 
οδηγία 97/52/ΕΚ του Συμβουλίου της 13.10.1997. 

γ. του Π .Δ. 346/1998 (ΦΕΚ Α'230), περί προσαρμογής 
της ελληνικής νομοθεσίας για τις δημόσιες συμβάσεις 
υπηρεσιώνπροςτις διατάξειςτης οδηγίας 92/50/ΕΟΚτου 
Συμβουλίου της 18/06/1992, όπως εκάστοτε ισχύει. 

δ. του Π.Δ. 18/2000 "Τροποποίηση του Π.Δ. 346/1998 
(ΦΕΚ Α'230) σε συ μμόρφωση προς τις διατάξεις της Οδη¬ 
γίας 97/52/ΕΚ της 13ης Οκτωβρίου 1997" (ΦΕΚΑΊ5). 

ε. της κοινοτικής οδηγίας 93/36/ΕΟΚ του Συμβουλίου 
της 14.6.1993, όπως τροποποιήθηκε με τη κοινοτική Οδη¬ 
γία 97/52/ΕΚτου Συμβουλίου 13.10.1997. 

στ. του Π.Δ. 370/1995 (ΦΕΚ Α' 199), περί προσαρμογής 
της ελληνικής νομοθεσίας περίπρομηθειώντου Δημοσίου 
προς το Κοινοτικό δίκαιο, ειδικότερα προς τις διατάξεις 
της οδηγίας 93/36/ΕΟΚ του Συμβουλίου της 14.6.1993. 

ζ. της ΠΥΣ 14/10.4.1998 "Καταστατικό της ΑΈ. "Οργα¬ 
νωτική Επιτροπή Ολυμπιακών Αγώνων - Αθήνα 2004 ΑΕ" 
(ΦΕΚ Α' 76). 

η. της ΠΥΣ 72/25.11.1999 "Έγκριση Κανονισμών της 
ΑΈ. "Οργανωτική Επιτροπή Ολυμπιακών Αγώνων-Αθήνα 
2004 ΑΈ" (ΦΕΚ Α'276). 

θ. της ΚΥΑ 866/31.1.2001 του Υφυπουργού Οικονομι¬ 
κών και του Υπουργού Πολιτισμού (ΦΕΚ Β' 123). 

ι. του άρθρου 17 του Ν. 2730/1999 "Σχεδιασμός, ολο¬ 
κληρωμένη ανάπτυξη και εκτέλεση Ολυμπιακών Έργων 
και άλλες διατάξεις" (ΦΕΚ ΑΊ30). 

κ. του άρθρου 29 Α του Ν.1558/1985 "Κυβέρνηση και Κυ¬ 
βερνητικά Όργανα" (ΦΕΚ ΑΊ37), όπως προστέθηκε μετά 
άρθρο 27 του Ν. 2081/1992 (ΦΕΚΑ' 154) και τροποποιή¬ 
θηκε με το άρθρο 1 παρ. 2α του Ν. 2469/1997 "Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις" (ΦΕΚ Α'38). 

λ. της Υ2/11.3.2004 απόφασης του Πρωθυπουργού, με 
την οποία συνιστάται θέση Υπουργού Αναπληρωτή Πολι¬ 
τισμού (ΦΕΚ 514 Β'). 

μ. της αριθμ. 133/24.3.2004 απόφασης του Πρωθυ¬ 
πουργού και Υπουργού Πολιτισμού "Ανάθεση άσκησης 
αρμοδιοτήτων στην Αναπληρωτή Υπουργό Πολιτισμού 
Φάνη Πάλλη - Πετραλιά και στους Υφυπουργούς Γεώργιο 
Ορφανό και Πέτρο Τατούλη" (ΦΕΚ527'), όπως διορθώθη¬ 
κε εκ σφάλματος (ΦΕΚ 558 Β'). 

2. Την από 17.12.2003 απόφαση του Δ.Σ. της ΟΕΟΑ 
"Αθήνα 2004" υπό την τακτική του σύνθεση, που ελήφθη 
κατά την 259η (170η) Συνεδρίασή του κατόπιν της από 
17.12.2003 πρότασης της Προέδρου της Εταιρείας. 

3. Την από 17.12.2003 πρόταση της Προέδρου της 
Εταιρείας. 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολο¬ 
γισμού για το τρέχον και τα επόμενα οικονομικά έτη, απο- 
φασίζουμε: 

ΑΡΘΡΟ ΠΡΩΤΟ 

Εγκρίνουμε την τροποποίηση των Κανονισμών της 
Ο.Ε.Ο.Α. "Αθήνα 2004": 

α) Για την Ανάθεση, Παρακολούθηση και Παραλαβή 
Μελετών και Υπηρεσιών και για τη Σύναψη και Εκτέλεση 
των Σχετικών Συμβάσεων και 

β) Για την Προμήθεια, Παράδοση και Παραλαβή Αγα¬ 
θών, Υλικών και Προϊόντων και για τη Σύναψη και Εκτέλε¬ 
ση των Σχετικών Συμβάσεων, οι οποίες καταρτίσθηκαν 
από το Δ.Σ. της Ανώνυμης Εταιρίας με την επωνυμία "Ορ¬ 
γανωτική Επιτροπή Ολυμπιακών Αγώνων - Αθήνα 2004 
Α.Ε." με τις από 15.11.2000 και 16.11.2000 αποφάσεις 
του σε αντίστοιχες Συνεδριάσεις του και εγκρίθηκαν με 
την ως άνω υπ’ αριθμ. 866/31.1.2001 κοινή απόφαση του 
Υφυπουργού Οικονομικών και του Υπουργού Πολιτισμού 
(Φ.Ε.Κ. 123 Β77.2.2001), ως ακολούθως: 

ΚΑΝΟΝΙΣΜΟΣ 

ΓΙΑ ΤΗΝ ΑΝΑΘΕΣΗ, ΠΑΡΑΚΟΛΟΥΘΗΣΗ ΚΑΙ 
ΠΑΡΑΛΑΒΗ ΜΕΛΕΤΩΝ ΚΑΙ ΥΠΗΡΕΣΙΩΝ ΚΑΙΓΙΑΤΗ 
ΣΥΝΑΨΗ ΚΑΙ ΕΚΤΕΛΕΣΗ ΤΩΝ ΣΧΕΤΙΚΩΝ ΣΥΜΒΑΣΕΩΝ 
της Εταιρίας 

"ΟΡΓΑΝΩΤΙΚΗ ΕΠΙΤΡΟΠΗ ΟΛΥΜΠΙΑΚΩΝ ΑΓΩΝΩΝ - 
ΑΘΗΝΑ 2004 Α.Ε." 

ΑΡΘΡΟ 1 

Συμπλήρωση του άρθρου 4 

1. Στο τέλος της παρ. 2 του άρθρου 4 προστίθεται πε¬ 
ρίοδος ως ακολούθως: 

"Οι Επιτροπές του παρόντος άρθρου μπορούν να λει¬ 
τουργούν, αν κάποιο από τα μέλη τους απουσιάζει για 
οποιοδήποτελόγο, εφόσον, κατά τις συνεδριάσεις τους, 
τα λοιπά μέλη επαρκούν ώστε να υπάρχει απαρτία". 

ΑΡΘΡΟ 2 

Τροποποίηση του άρθρου 6 

Το άρθρο 6 τροποποιείται ως ακολούθως: 

1. Η παρ. 2 Γ2 αντικαθίσταται ως εξής: 

"Σε περίπτωση ανάθεσης μελέτης ή υπηρεσίας με το 
σύστημα του πρόχειρου διαγωνισμού, η Εταιρεία ζητά, 
με σχετική Πρόσκληση, να εκδηλώσουν ενδιαφέρον στο 
διαγωνισμό, χωρίς διακρίσεις και με τους ίδιους όρους 
που εφαρμόζονται για τους Έλληνες διαγωνιζομένους, 
οι ενδιαφερόμενοι παρέχοντες υπηρεσίες των κρατών 
μελών της Ευρωπαϊκής Ένωσης (ΕΈ.) και του Ενιαίου 
Ευρωπαϊκού Χώρου (Ε.Ο.Χ.), εφόσον βέβαια διαθέτουν 
τα απαιτούμενα τυπικά και ουσιαστικά προσόντα, που 
απαιτούνται από την Πρόσκληση. 

Η προθεσμία παραλαβής των αιτήσεων συμμετοχής, 
των υπευθύνων δηλώσεων σχετικά με την προσωπική κα¬ 


τάσταση των ενδιαφερομένων, καθώς και των προσφο¬ 
ρών τους ορίζεται σε τρεις (3) ημέρες από την τελευταία 
ανακοίνωση της περιληπτικής διακήρυξης σε δύο αθη¬ 
ναϊκές ημερήσιες εφημερίδες πανελλαδικής κυκλοφο¬ 
ρίας". 

2. Η πρώτη περίοδος της παρ. 2.Δ.4.2.1 τροποποιείται 
ως ακολούθως: 

"Στην περίπτωση που η αξία της υπό ανάθεση μελέτης 
ή υπηρεσίας είναι ανώτερη ή ίση των 30.000.000 δρχ. και 
κατώτερη του ποσού που καθορίζεται με την παρ. 1 του 
άρθρου 7 της Οδηγίας 92/50/ΕΟΚ, όπως αυτή αντικατα- 
στάθηκε με την παρ. 1 του άρθρου 1 της Οδηγίας 97/52/ 
ΕΚ και εφ’ όσον συντρέχουν οι λόγοι, που αναφέρονται 
στο εδάφιο β της παραγράφου Δ.4.3 περ. ί - ν του παρό¬ 
ντος άρθρου". 

3. Μετά την παρ. 2.Δ.4.2.1 προστίθεται παρ. 2.Δ.4.2.2 
ως ακολούθως: 

"Στις περιπτώσεις των παρ. 2.Δ.4.1 και 2.Δ.4.2.1 εφό¬ 
σον πρόκειται: 

Α) για συμπληρωματικές υπηρεσίες όταν το συνολικό 
οικονομικό αντικείμενο της αρχικής σύμβασης και των 
υπηρεσιών αυτών δεν υπερβαίνει το ποσό που καθορίζε¬ 
ται στην παρ. 1 του άρθρου 7 της Οδηγίας 92/50/ΕΟΚ, 
όπως αυτή αντικαταστάθηκε με την παρ. 1 του άρθρου 1 
της Οδηγίας 97/52/ΕΚ και εφόσον δεν παραβιάζονται οι 
διατάξεις του παρόντος που αφορούν στο ανώτατο ποσό 
ανάθεσης με τη διαδικασία κατόπιν διαπραγματεύσεων 
και τη διαδικασία του πρόχειρου διαγωνισμού. 

Β) για νέες υπηρεσίες όταν το συνολικό οικονομικό 
αντικείμενο της αρχικής σύμβασης και των υπηρεσιών 
αυτών δεν υπερβαίνει το ποσό που καθορίζεται στην 
παρ. 1 του άρθρου 7 της Οδηγίας 92/50/ΕΟΚ, όπως αυτή 
αντικαταστάθηκε με την παρ. 1 του άρθρου 1 της Οδη¬ 
γίας 97/52/ΕΚ και εφόσον δεν παραβιάζονται οι διατάξεις 
του παρόντος που αφορούν στο ανώτατο ποσό ανάθε¬ 
σης με τη διαδικασία κατόπιν διαπραγματεύσεων και τη 
διαδικασία του πρόχειρου διαγωνισμού". 

4. Η παρ. 2.Δ.4.2.2 και όπου εφεξής αναφέρεται στον 
παρόντα Κανονισμό αναριθμείται σε 2.Δ.4.2.3. 

5. Η παρ. 2.Δ.4.3.β.νί τροποποιείται ως ακολούθως: 
"για τις συμπληρωματικές υπηρεσίες που δεν περι¬ 
λαμβάνονται στο αρχικά προβλεπόμενο σχέδιο ούτε 
στηνπρώτη συναφθείσα σύμβαση και οι οποίες κατέστη¬ 
σαν αναγκαίες λόγω απρόβλεπτων περιστάσεων κατά 
την εκτέλεση της υπηρεσίας της αρχικής σύμβασης, υπό 
την προϋπόθεση ότι η ανάθεση γίνεται στο πρόσωπο το 
οποίο εκτελεί την εν λόγω υπηρεσία: 

όταν αυτές οι συμπληρωματικές υπηρεσίες δεν μπο¬ 
ρούν, από τεχνική ή οικονομική άποψη, να διαχωρισθούν 
από την κύρια σύμβαση χωρίς να δημιουργήσουν μείζο- 
να προβλήματα για την Εταιρία ή όταν αυτές οι υπηρε¬ 
σίες, παρ’ ότι μπορούν να διαχωρισθούν από την εκτέλε¬ 
ση της αρχικής σύμβασης, είναι απόλυτα αναγκαίες για 
την τελειοποίησή της. 

Ωστόσο, η προϋπολογιζόμενη συνολική αξία των συμ¬ 
βάσεων που ανατίθενται για συμπληρωματικές υπηρε¬ 
σίες δεν μπορεί να υπερβαίνει το 50% της αξίας της κύ¬ 
ριας σύμβασης". 

6. Η παρ. 2.Δ.4.3.β.νΝ τροποποιείται ως ακολούθως: 

"για νέες υπηρεσίες που συνίστανται στην επανάληψη 

άλλων παρόμοιων υπηρεσιών που ανατέθηκαν στον ίδιο 

παρέχοντα υπηρεσίες, ανάδοχο μιας πρώτης σύμβασης 
που συνήφθη με την Εταιρία, υπό την προϋπόθεση ότι οι 
νέες υπηρεσίες είναι σύμφωνες με ένα βασικό σχέδιο και 
ότι αυτό το σχέδιο έχει αποτελέσει το αντικείμενο μιας 
πρώτης σύμβασης που συνήφθη σύμφωνα με τις διαδι¬ 
κασίες του ανοικτού ή κλειστού διαγωνισμού. Η δυνατό¬ 
τητα προσφυγής στη διαδικασία με διαπραγμάτευση 
πρέπει να επισημαίνεται ήδη κατά την προκήρυξη του 
πρώτου διαγωνισμού. Το δε προβλεπόμενο συνολικό 
ύψος των νέων υπηρεσιών λαμβάνεται υπόψη από την 
Εταιρεία για την εφαρμογή των διατάξεων του άρθρου 7 
της Οδηγίας 92/50/ΕΟΚ. Προσφυγή στη διαδικασία αυτή 
μπορεί να γίνει μόνο επί μια τριετία από τη σύναψη της 
αρχικής σύμβασης 11 . 

ΑΡΘΡΟ 3 

Τροποποίηση του άρθρου 7 

Το άρθρο 7 τροποποιείται ως ακολούθως: 

1. Στις παρ. 3 και 6 διαγράφονται οι λέξεις "του πρόχει¬ 
ρου διαγωνισμού," και "του πρόχειρου διαγωνισμού και" 
αντιστοίχως. 

ΑΡΘΡΟ 4 

Συμπλήρωση του άρθρου 10 

1. Στο τέλος του άρθρου 10 στοιχ. Β προστίθεται παρ. 
5 ως ακολούθως: 

«5. Είναι δυνατό να προβλεφθεί σε εξαιρετικές περι¬ 
πτώσεις και ειδικώς αιτιολογημένα, αντί της εγγυητικής 
επιστολής καλής εκτέλεσης, η παρακράτηση ποσοστού 
10% σε κάθε καταβολή δόσης πληρωμής, η οποία θα επι- 
στρέφεται μετά την παραλαβή του συνόλου των υπηρε¬ 
σιών/μελετών». 

ΑΡΘΡΟ 5 

Τροποποίηση του άρθρου 17 

1. Η παρ. 20 του άρθρου 17 τροποποιείται ως ακολού¬ 
θως: 

"Στην περίπτωση του πρόχειρου διαγωνισμού, η Επι¬ 
τροπή Διενέργειας Διαγωνισμού ή η αρμόδια υπηρεσία 
της Εταιρίας αξιολογεί τις προσφορές των διαγωνιζομέ- 
νων. Κατά τα λοιπά τηρείται αναλόγως η διαδικασία του 
παρόντος άρθρου". 

ΑΡΘΡΟ 6 

Συμπλήρωση του άρθρου 22 

1. Μετά την παρ. 3 της περ. Ατού άρθρου 22 προστίθε¬ 
ται παρ. 4 ως ακολούθως: 

"4. Η σύμβαση έχει αποδεικτικό χαρακτήρα, η δε από¬ 
φαση ανακήρυξης του αναδόχου συστατικό χαρακτή¬ 
ρα". 

ΑΡΘΡΟ 7 

Συμπλήρωση του άρθρου 34 

1. Μετά την παρ. 3 του άρθρου 34 προστίθεται παρ. 4 
ως ακολούθως: 

"4. Τα ποσά που αναγράφονται σε δραχμές στον πα¬ 
ρόντα Κανονισμό μετατρέπονται εφεξής στο ισόποσο 
τους σε ευρώ". 

ΑΡΘΡΟ 8 

Κατάργηση διατάξεων 

1. Η παρ. 2 Γ 3 του άρθρου 6 καταργείται. 


ΚΑΝΟΝΙΣΜΟΣ 

ΓΙΑ ΤΗΝ ΠΡΟΜΗΘΕΙΑ, ΠΑΡΑΔΟΣΗ ΚΑΙ ΠΑΡΑΛΑΒΗ 

ΑΓΑΘΩΝ, ΥΛΙΚΩΝ ΚΑΙ ΠΡΟΪΟΝΤΩΝ ΚΑΙ ΓΙΑ ΤΗ ΣΥΝΑ¬ 
ΨΗ ΚΑΙ ΕΚΤΕΛΕΣΗ ΤΩΝ ΣΧΕΤΙΚΩΝ ΣΥΜΒΑΣΕΩΝ 

της Εταιρίας 

"ΟΡΓΑΝΩΤΙΚΗ ΕΠΙΤΡΟΠΗ ΟΛΥΜΠΙΑΚΩΝ ΑΓΩΝΩΝ - 
ΑΘΗΝΑ 2004 Α.Ε." 

ΑΡΘΡΟ 1 

Συμπλήρωση του άρθρου 4 

1. Στο τέλος της παρ. 4 του άρθρου 4 προστίθεται πε¬ 
ρίοδος ως ακολούθως: 

"Οι Επιτροπές του παρόντος άρθρου μπορούν να λει¬ 
τουργούν, αν κάποιο από τα μέλη τους απουσιάζει για 
οποιοδήποτε λόγο, εφόσον, κατά τις συνεδριάσεις τους, 
τα λοιπά μέλη επαρκούν ώστε να υπάρχει απαρτία". 

ΑΡΘΡΟ 2 

Τροποποίηση του άρθρου 6 

Το άρθρο 6 τροποποιείται ως ακολούθως: 

1. Η παρ. 2 Γ2 αντικαθίσταται ως εξής: 

"Σε περίπτωση προμήθειας αγαθών με το σύστημα του 
πρόχειρου διαγωνισμού, η Εταιρεία ζητά, με σχετική Πρό¬ 
σκληση, να εκδηλώσουν ενδιαφέρον στο διαγωνισμό, χω¬ 
ρίς διακρίσεις και με τους ίδιους όρους που εφαρμόζο¬ 
νται για τους Έλληνες διαγωνιζομένους, οι ενδιαφερόμε¬ 
νοι παρέχοντες αγαθά των κρατών μελών της Ευρω¬ 
παϊκής Ένωσης (ΕΈ.) και του Ενιαίου Ευρωπαϊκού Χώ¬ 
ρου (Ε.Ο.Χ.), εφόσον βέβαια διαθέτουν τα απαιτούμενα 
από την Πρόσκληση τυπικά και ουσιαστικά προσόντα. 

Η προθεσμία παραλαβής των αιτήσεων συμμετοχής, 
των υπευθύνων δηλώσεων σχετικά με την προσωπική κα¬ 
τάσταση των διαγωνιζομένων, καθώς καιτωνπροσφορών 
τους ορίζεται σε τρεις (3) ημέρες από την τελευταία ανα¬ 
κοίνωση της περιληπτικής διακήρυξης σε δύο αθηναϊκές 
ημερήσιες εφημερίδες πανελλαδικής κυκλοφορίας". 

2. Η πρώτη περίοδος της παρ. 2.Δ.4.2.1 τροποποιείται 
ως ακολούθως: 

"Στηνπερίπτωση που η αξία των υπό προμήθεια αγαθών 
είναι ανώτερη ή ίσητων30.000.000 δρχ. και κατώτερη του 
ποσού που καθορίζεται με την παρ. 1 του άρθρου 5 της 
Οδηγίας 93/36/ΕΟΚ, όπως αυτή αντικαταστάθηκε με την 
παρ. 1 του άρθρου 2 της Οδηγίας 97/52/ΕΚ και εφ’ όσον 
συντρέχουν οι λόγοι, που αναφέρονται στο εδάφιο β της 
παραγράφου Δ.4.3 περ. ί- ίντου παρόντος άρθρου". 

3. Μετά την παρ. 2.Δ.4.2.1 προστίθεται παρ. 2.Δ.4.2.2 
ως ακολούθως: 

"Στις περιπτώσεις των παρ. 2.Δ.4.1 και 2.Δ.4.2.1 εφ’ 
όσον πρόκειται για συμπληρωματικές παραδόσεις που 
πραγματοποιούνται από τον αρχικό προμηθευτή όταν το 
συνολικό οικονομικό αντικείμενο της αρχικής σύμβασης 
και των συμπληρωματικών παραδόσεων δεν υπερβαίνει 
το ποσό που καθορίζεται με την παρ. 1 του άρθρου 5 της 
Οδηγίας 93/36/ΕΟΚ, όπως αυτή αντικαταστάθηκε με την 
παρ. 1 του άρθρου 2 της Οδηγίας 97/52/ΕΚ" και εφόσον 
δεν παραβιάζονται οι διατάξεις του παρόντος που αφο¬ 
ρούν στο ανώτατο ποσό ανάθεσης με τη διαδικασία κα¬ 
τόπιν διαπραγματεύσεων και τη διαδικασία του πρόχει¬ 
ρου διαγωνισμού". 

4. Η παρ. 2.Δ.4.2.2 αναριθμείται σε 2.Δ.4.2.3. 

ΑΡΘΡΟ 3 

Τροποποίηση του άρθρου 7 

1. Στιςπαρ. 3 και 6 διαγράφονται οι λέξεις "του πρόχειρου 
διαγωνισμού," και 'άου πρόχειρου διαγωνισμού και" αντι- 
στοίχως. 

ΑΡΘΡΟ 4 

Συμπλήρωση του άρθρου 10 

1. Στο τέλος του άρθρου 10 στοιχ. Β προστίθεται παρ. 5 
ως ακολούθως: 

"5. Είναι δυνατό να προβλεφθεί σε εξαιρετικές περιπτώ¬ 
σεις και ειδικώς αιτιολογημένα, αντί της εγγυητικής επιστο¬ 
λής καλής εκτέλεσης, η παρακράτηση ποσοστού 10% σε 
κάθε καταβολή δόσης πληρωμής, η οποία θα επιστρέφεται 
μετά την παραλαβή του συνόλου των υπό προμήθεια αγα¬ 
θών". 

ΑΡΘΡΟ 5 

Τροποποίηση του άρθρου 17 

1. Η παρ. 20 του άρθρου 17 τροποποιείται ως ακολούθως: 

"Στην περίπτωση του πρόχειρου διαγωνισμού, η Επιτρο¬ 
πή Διενέργειας Διαγωνισμού ή η αρμόδια υπηρεσία τις 
Εταιρείας αξιολογεί τις προσφορές των διαγωνιζομένων. 
Κατά τα λοιπά τηρείται αναλόγως η διαδικασία του παρό¬ 
ντος άρθρου". 

ΑΡΘΡΟ 6 

Συμπλήρωση του άρθρου 23 

1. Μετά την παρ. 4 της περ. Ατού άρθρου 23 προστίθεται 
παρ. 5 ως ακολούθως: 

"5. Η σύμβαση έχει αποδεικτικό χαρακτήρα, η δε απόφα¬ 
ση ανακήρυξης του αναδόχου έχει συστατικό χαρακτήρα". 

ΑΡΘΡΟ 7 

Συμπλήρωση του άρθρου 34 

1. Μετά την παρ. 3 του άρθρου 34 προστίθεται παρ. 4 ως 
ακολούθως: 

"4. Τα ποσά που αναγράφονται σε δραχμές στον παρόντα 
Κανονισμό μετατρέπονται εφεξής στο ισόποσο τους σε ευ¬ 
ρώ". 

ΑΡΘΡΟ 8 

Κατάργηση διατάξεων 

1. Η παρ. 2 Γ 3 του άρθρου 6 καταργείται. 

ΑΡΘΡΟΔΕΥΤΕΡΟ 

1. Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. Η παρούσα καταλαμ¬ 
βάνει τις διαδικασίες, των οποίων η έναρξη είναι σύγχρονη 
ή μεταγενέστερη της θέσης της σε ισχύ, έστω και εάν αυτές 
συνιστούν επανάληψη προηγουμένων διαδικασιών που 
ακυρώθηκανή ματαιώθηκαν για οποιονδήποτε λόγο. Διαδι¬ 
κασίες, οι οποίες κατά την θέση της παρούσας σε ισχύ ήταν 
εκκρεμείς, καταλαμβάνονται μέχρι το πέρας τους από τις 
διατάξεις που ίσχυαν κατά την έναρξή τους. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 11 Μάίου 2004 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ ΠΕΤΡΟΣ ΔΟΥΚΑΣ 

Η ΑΝΑΠΛ. ΥΠΟΥΡΓΟΣ 

ΠΟΛΙΤΙΣΜΟΥ 

Φ. ΠΑΛΛΗ - ΠΕΤΡΑΔΙΑ 


Αριθ. 23868 (5) 

Μεταφορά και κατάταξη σε συνιστώμενες προσωποπα¬ 
γείς θέσεις στην Ελληνική Ολυμπιακή Επιτροπή του 
πλεονάζοντος προσωπικού της Ελληνικής Ιστιοπλοϊ¬ 
κής Ομοσπονδίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

1. Σύμφωνα με τις διατάξεις 

α) Του Α.Ν 397/1968 "περί επανασυστάσεως της Γεν. 
Γραμματείας Αθλητισμού και των αρμοδιοτήτων αυτής. 

β) Τον Ν. 1558/1985 " Κυβέρνηση και Κυβερνητικά Όρ¬ 
γανα." - όπως τροποποιήθηκε μεταγενέστερα και ισχύει 
ως σήμερα. 

γ) Το Ν. 3148/ ΦΕΚ 50/2.3.1955 "περί τροποποιήσεως 
και συμπληρώσεως της περί της επιτροπής Ολυμπιακών 
Αγώνων Νομοθεσίας" 

δ) Του Π.Δ 70/ΦΕΚ 24/19.2.1975 "Περί Οργανώσεως 
των υπηρεσιών και διάρθρωσης των τακτικών θέσεωντου 
προσωπικού της Ε.Ο.Ε. 

ε) Του Π.Δ 130/2000 " καταστατικό της ΕΟΕ" (ΦΕΚ 113 
Α). 

ζ) Του Ν. 2515/1997 άρθρο 20 παρ. 4 "Άσκηση επαγ¬ 
γέλματος Λογιστή κ.λ.π." 

η) Τον Ν. 2725/1999 άρθρο 136 παρ. 4 "Ερασιτεχνικός 
και Επαγγελματικός Αθλητισμός και άλλες διατάξεις". 

θ) Τον Ν. 3207/24.12.2003 (ΦΕΚ 302/Α) του άρθρου 8 
παρ. 20 "Ρύθμιση θεμάτων Ολυμπιακής προετοιμασίας 
και άλλες διατάξεις". 

2. Την υπ’ αρίθμ. 2975/27.1.2004 απόφαση του Υπουρ¬ 
γού Πολιτισμού "Έγκριση Κανονισμού Οργάνωσης Υπη¬ 
ρεσιών της Ελληνικής Ιστιοπλοϊκής Ομοσπονδίας. (ΦΕΚ 
177/Β/30.1.2004). 

3. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού "περί ανάθεσης αρ¬ 
μοδιοτήτων στην Αναπληρωτή Υπουργό Πολιτισμού Φά- 
νη Πάλλη - Πετραλιά και στους Υφυπουργούς Γεώργιο 
Ορφανό και Πέτρο Τατούλη.(ΦΕΚ 527/Β/24.3.2004), 
όπως διορθώθηκε με το (ΦΕΚ 558/Β/2.4.2004)". 

4. Την υπ’ αρίθμ. 795/4.2.2004 του Δ.Σ της Ελληνικής 
Ιστιοπλοϊκής Ομοσπονδίας με την οποία χαρακτηρίστη¬ 
καν πλεονάζον προσωπικό έπειτα από αίτησή τους 36 
υπάλληλοι. 

5. Το απόσπασμα πρακτικών της 63ης/9.2.2004 συνε¬ 
δρίασης της Εκτελεστικής Επιτροπής της ΕΟΕ με την 
οποία αποδέχτηκε το πλεονάζον προσωπικό της ΕΙΟ. 

6. Το γεγονός ότι η ετήσια δαπάνη από την μεταφορά 
και κατάταξη του προσωπικού στην ΕΟΕ ανέρχεται στο 
ύψος των 868.000 € και βαρύνει τον προϋπολογισμό της 
Ελληνικής Ολυμπιακής Επιτροπής, αποφασίζουμε: 

Την μεταφορά και την κατάταξη στην ΕΟΕ σε συνιστώ- 
μενες με τη απόφαση αυτή προσωποπαγείς θέσεις, με 
σχέση εργασίας Ιδιωτικού Δικαίου Αορίστου Χρόνου του 
χαρακτηρισμένου ως πλεονάζοντος προσωπικού της ΕΙΟ 
ως εξής: 

Κατηγορία Π.Ε. Κλάδος Διοικητικού - Λογιστικού 
1. Κωνσταντίνος Μπιζρεμής 
Κατηγορία Τ.Ε. Κλάδος Τεχνικών 
1. Αθανάσιος Γιαμάς 

Κατηγορία Δ.Ε Κλάδος Συντηρητών Μηχανών 
1. Κωνσταντίνος Καλιακάτσος 
Κατηγορία Δ.Ε . Κλάδος Διοικητικού - Λογιστικού 
1. Χρόνης Καραμαλίκης 

2. Ειρήνη Πανουσιάκη 

3. Χρήστος Σκαλιαράκης 

4. Γεωργία Χαϊλα 

Κατηγορία Δ.Ε. Κλάδος Διοικητικού Τηλεφωνητριών 

1. Άννα Κουνδουράκη 

Κατηγορία Δ.Ε. Κλάδος Ηλεκτρολόγων 

1. Αλέξανδρος Μυτιληναίος 

Κατηγορία Υ.Ε Κλάδος Εργατών 

1. Κωνσταντίνος Βαμβακόπουλος 

2. Γεώργιος Βογιατζής 

3. Κωνσταντίνος Κάσκας 

4. Σπυραντώνιος Λούβρος 

5. Σωτήριος Μάρκου 

6. Συμεών Πεδιώτης 

7. Γεώργιος Στεφάνής 

8. Δημήτριος Σωτηρίου 

9. Γεώργιος Χακίμ 

Κατηγορία Υ.Ε Κλάδος Καθαριστριών 

1. Ελπινίκη Ηλιάδη 

2. Παναγιώτα Κώτη 

3. Λαμπρινή Μάνθου 

4. Τριανταφυλλιά Παπούλια 

5. Θεοδώρα Ρουβά 

6. Βασιλική Τσαπατσάρη 

7. Αιμιλία Χαρίτου 

Κατηγορία Υ.Ε . Κλάδος Φυλάκων 

1. Γ εώργιος Ηλιάδης 

2. Νεκτάριος Λυρώνης 

3. Τζαννής Μπίζας 


4. Φραγκίσκος Νίτης 

5. Νικόλαος Παπανικολάου 

6. Ιωάννης Πολύζος 

7. Δημήτρης Σερβίτης 

8. Βησσαρίων Τζοβίστας 

Κατηγορία Υ.Ε. Κλάδος Εργατών Πρασίνου 

1. Νικόλαος Ρετσίνας 

Κατηγορία Υ.Ε. Κλάδος Νυκτοφυλάκων 

1. Ιωάννης Μπαστογιάννης 

Κατηγορία Υ.Ε Κλάδος Καθαριστών 

1. Παντελής Μαρτζακλής. 

Για όσο χρόνο υφίσταται οι θέσεις αυτές δενπληρούται 
ίσος αριθμός θέσεων μονίμου ή με σχέση εργασίας Ιδιω¬ 
τικού Δικαίου Αορίστου Χρόνου. Οι προσωποπαγείς Θέ¬ 
σεις κατά κατηγορία και κλάδο του προαναφερομένου 
προσωπικού που μεταφέρεται και κατατάσσεται στην Ελ¬ 
ληνική Ολυμπιακή Επιτροπή, καταργούνται αυτοδικαίως 
με την καθ’ οιονδήποτε τρόπο αποχώρηση του προσωπι¬ 
κού. 

Ο χρόνος προϋπηρεσίας του παραπάνω προσωπικού 
υπολογίζεται για την μισθολογική του κατάταξη. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 8 Ιουνίου 2004 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




